
	Nr. 4S-1116 (7.4Mr)
Nr. S(1.11) - 34[footnoteRef:1] [1:  Tarnyboje gautas ir užregistruotas 2026 m. liepos 1 d. Nr. 3S-1805.] 

Nr. S(1.11)-38


     
Viešųjų pirkimų tarnyba (toliau – Tarnyba), vadovaudamasi Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 101 straipsnio 1 dalies 2 punktu (toliau – Įstatymas) ir Pirkimų ir koncesijų priežiūros vykdymo tvarkos aprašu (toliau – Aprašas), patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:2], atliko UAB „Kupiškio vandenys“ (toliau – Pirkimo vykdytojas) vykdomo pirkimo atitikties Įstatymo ir jį įgyvendinančiųjų teisės aktų reikalavimams vertinimą. [2:  Įsakymo redakcija, galiojanti nuo 2026 m. liepos 1 d.] 


I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką/pasiūlymą) data/sutarties pavadinimas, data, numeris
	„Projekto „Geriamojo vandens tiekimo ir nuotekų tvarkymo infrastruktūros plėtra Kupiškio rajone“ statybos darbai“ (Centrinėje viešųjų pirkimų informacinėje sistemoje (toliau – CVP IS) skelbtas 2026 m. kovo 27 d.,  pirkimo Nr. 7154156 (toliau – Pirkimas). 

	Pirkimo vykdymo/sutarties sudarymo teisinis pagrindas
	Įstatymas (redakcija nuo 2025 m. spalio 1 d.).


	Pirkimo rūšis pagal vertės ribas ir pirkimo būdas/pirkimo priemonės pavadinimas
	Supaprastintas pirkimas, atviras konkursas. 

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose)/sutarties kaina Eur be PVM
	–

	Tiekėjo/koncesininko, su kuriuo sudaryta sutartis, pavadinimas, juridinio asmens kodas
	–

	Pirkimo/sutarties vertinimo apimtys/etapas
	Išsamus pirkimo vertinimas / iki sutarties sudarymo.
Pirkimo dalys: I dalis – „Vandens tiekimo ir buitinių nuotekų šalinimo statyba ir projektavimas Paketurių k., Kupiškio r. sav.“; II dalis – „Vandens tiekimo ir buitinių nuotekų šalinimo ir projektavimas Subačiaus m., Kupiškio r. sav.“.

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	„Vandens tiekimo ir nuotekų tvarkymo infrastruktūros plėtra Kupiškio rajone“, finansuojamas iš 2021-2027 m. Europos Sąjungos fondų investicijų programos pagal pažangos priemonės Nr. 02-001-06-07-02 (RE) „Didinti geriamojo vandens tiekimo ir nuotekų tvarkymo paslaugų prieinamumą“, administruojanti institucija – Centrinė projektų valdymo agentūra (CPVA).

	Jei dėl pirkimo/sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją: -


[bookmark: n99333dbed469448aacbcd2a97cf165cb][bookmark: ne65feaf233dc48d8b47bb1a53fc666a3][bookmark: nbeed288e2ac945b1a31882d2aca522f4][bookmark: n91db42d7df5f416ebabcaf10b1dacd7a]*viešasis pirkimas/pirkimas, atliekamas gynybos ir saugumo srityje/pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų/įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas/Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas/koncesija.

II dalis. Vertinimo apimtyje nustatyti pažeidimai

	1. 
	Įstatymo 29 straipsnio 1 dalis[footnoteRef:3], 48 straipsnio 4 dalis[footnoteRef:4] [3:  „Perkantysis subjektas užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.“]  [4:  „Perkantysis subjektas pirkimo dokumentus rengia vadovaudamasis šio įstatymo nuostatomis. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkantysis subjektas – nupirkti tai, ko reikia.“] 


	Pirkimą vykdė viešojo pirkimo komisija, sudaryta Pirkimo vykdytojo direktoriaus 2026 m. kovo 25 d. įsakymu Nr. 1.5-3 (toliau – Komisija)[footnoteRef:5], pagal tuo pačiu įsakymu patvirtintą Komisijos darbo reglamentą.  [5:  Į Komisiją paskirtas asmuo (A. K.), kuris turi Pirkimų specialisto pažymėjimą.] 

Pirkimo sąlygos, Pirkimo vertė ir Pirkimo būdas patvirtinti Komisijos 2026 m. kovo 27 d. posėdžio protokolu Nr. 1.
Pirkimo vykdytojas numato įsigyti naujos statybos darbus[footnoteRef:6]. Pirkimo objekto I ir II dalių darbų apimtis bei reikalavimai nustatyti Specialiųjų pirkimo sąlygų (toliau – Specialiosios sąlygos) 2 prieduose „Techninė specifikacija“ (toliau – Techninė specifikacija). Abiejų Pirkimo dalių techninėse specifikacijose nustatyti pagrindiniai techniniai reikalavimai projektuojamam objektui, jo apimčiai, naudojamoms medžiagoms, darbų kokybei ir jų vykdymui, taip pat apibrėžta darbų apimtis, kurią sudaro: (1) statinio projekto parengimas, (2) vandentiekio tinklų statyba ir (3) nuotekų tinklų statyba. Nors kiekvienai Pirkimo daliai parengta atskira Techninė specifikacija, jų sąlygos iš esmės yra analogiškos – skiriasi tik statomų tinklų apimtis ir darbų vykdymo vieta. Atsižvelgiant į tai, tolesnis Tarnybos vertinimas ir šioje išvadoje pateiktos pastabos taikytinos abiem Pirkimo dalims, išskyrus atvejus, kai išvadoje aiškiai nurodyta kitaip. [6:  BVPŽ kodas 45231300 – Vandentiekio ir kanalizacijos vamzdynų tiesimo darbai. ] 

Tarnyba 2026 m. liepos 28 d. raštu Nr. 4S-1053 pateikė Pirkimo vykdytojui šios vertinimo išvados projektą ir sudarė galimybę pateikti papildomus paaiškinimus dėl vertinimo išvados projekte išdėstytų faktinių aplinkybių bei siūlomo sprendimo.
Pirkimo vykdytojas, 2026 m. liepos 31 d. raštu Nr. S(1.11)-38 ) (toliau – Raštas), atsakydamas Tarnybai, nurodė, kad: „Perkantysis subjektas sutinka, kad atskiros Pirkimo dokumentų nuorodos galėjo būti suredaguotos tiksliau, tačiau nesutinka, kad nustatyti redakciniai ir terminologiniai netikslumai sudaro Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau – PĮ) 29 straipsnio 1 dalies ir 48 straipsnio 4 dalies pažeidimą arba pagrindą nutraukti Pirkimą. <...>“ bei pateikė papildomus paaiškinimus.
I. Dėl Techninės specifikacijos 4.1.2 ir 4.6.16 papunkčiuose nustatytų sąlygų ir Specialiųjų sąlygų 10 priedo „Deklaracijos dėl aplinkos apsaugos kriterijų užtikrinimo forma“
Techninės specifikacijos 4.1.2 papunktyje „Darbų sauga“ nustatyta: „Visais darbų saugos klausimais būtina vadovautis DT 5-00 „Saugos ir sveikatos taisyklės statyboje“.
Techninės specifikacijos 4.6.16 papunktyje „Šuliniai, kameros, dangčiai“ nustatyta: „Visos sklendžių kameros turi būti iš surenkamų gelžbetoninių elementų ir atitikti LST EN 1917:2003 ar lygiaverčio ir LST EN 13369:2013 ar lygiaverčio, STR 2.07.01:2003 reikalavimus. [...].“
Specialiųjų sąlygų 10 priedo preambulėje nurodomas 2011 m. birželio 28 d. įsakymas Nr. D1-508, tačiau šio priedo 1 punkte jau pateikiama nuoroda į 2021 m. birželio 28 d. įsakymą Nr. D1-508.
Tarnyba, išanalizavusi Pirkimo dokumentus, CVP IS esančią ir su Pirkimo vykdymu susijusią informaciją, nustatė:
1. Lietuvos Respublikos vyriausiojo valstybinio darbo inspektoriaus 2000 m. gruodžio 22 d. įsakymas Nr. 346, kuriuo patvirtintos „Saugos ir sveikatos taisyklės statyboje DT-5-00“[footnoteRef:7] (toliau – Taisyklės) nuo 2023 m. gegužės 1 dienos pripažintas netekusiu galios[footnoteRef:8], todėl Pirkimo paskelbimo metu nebegaliojo. Tačiau Techninės specifikacijos 4.1.2 papunktyje kaip darbų saugos reikalavimus reglamentuojantis teisės aktas nurodytos tik šios nebegaliojančios Taisyklės. Tuo metu darbuotojų saugos reikalavimai statyboje jau buvo reglamentuojami kitais teisės aktais, todėl Techninės specifikacijoje pateikta nuoroda neatitiko aktualaus teisinio reglamentavimo. Pažymėtina, kad Darbuotojų sauga statyboje Pirkimo paskelbimo metu reglamentuojama ne vienu specialiuoju teisės aktu[footnoteRef:9]. [7:  https://www.e-tar.lt/portal/lt/legalAct/TAR.5D25CCD7F1D7.]  [8:  Lietuvos Respublikos valstybinės darbo inspekcijos prie Socialinės apsaugos ir darbo ministerijos 2022 m. gruodžio 21 d. įsakymas Nr. EV-310.]  [9:  Būtiniausi darbuotojų saugos ir sveikatos reikalavimai statybvietėms nustatyti Lietuvos Respublikos socialinės apsaugos ir darbo ministro ir Lietuvos Respublikos aplinkos ministro 2008 m. sausio 15 d. įsakymu Nr. A1-22/D1-34 patvirtintuose „Darboviečių įrengimo statybvietėse nuostatuose“; Lietuvos Respublikos darbuotojų saugos ir sveikatos įstatyme, Lietuvos Respublikos statybos įstatyme ir Lietuvos Respublikos užimtumo įstatyme ir pan.] 

2. LST EN 1917:2003 „Betono, plienpluoščio betono ir gelžbetonio šuliniai ir apžiūros šulinėliai“ Pirkimo paskelbimo ir vykdymo metu yra galiojantis Lietuvos standartas. Šis standartas buvo papildytas pataisa LST EN 1917:2003/AC:2008, tačiau jo galiojimas nebuvo panaikintas. Lietuvos akreditacijos ir standartizacijos agentūros viešai skelbiamoje „Standartų ir standartizacijos leidinių bei jų projektų žymėjimo atmintinėje“[footnoteRef:10] nurodyta, jog tokiu būdu (t. y., „AC“) žymima pataisa turi būti skaitoma kartu su atitinkamu standartu ar standartizacijos leidiniu, todėl minėta pataisa nepakeitė standarto galiojimo ir nepakeitė jo statuso. Be to, LST EN 1917:2003/AC:2008 buvo išleista kaip LST EN 1917:2003 pataisa, o ne kaip naujas standartas. Visgi, Pirkimo dokumentuose aiškumo dėlei  tikslinga nurodyti galiojančią standarto redakciją. [10:  Pataisa LST EN 1917:2003/AC:2008 reiškia, kad yra pataisomos netyčia įsivėlusios klaidos ar neaiškumai. Daugiau: https://lasa.lrv.lt/lt/standartizacija/leidiniu-nomenklaturos-atmintine/ .] 

3. LST EN 13369:2013 standartas „Bendrosios surenkamųjų betono gaminių taisyklės“ Pirkimo paskelbimo ir vykdymo metu nebegaliojo[footnoteRef:11]. Vietoje šio ir vėlesnių jo pakeitimų galiojo LST EN 13369:2024, kuriuo perimta naujausia Europos standarto EN 13369 redakcija. [11:  Standarto panaikinimo data: 2018-06-29. Daugiau: Lietuvos akreditacijos ir standartizacijos agentūra.
 .] 

4. Specialiųjų sąlygų 10 priedo 1 punkte netiksliai nurodyta Lietuvos Respublikos aplinkos ministro 2011 m. birželio 28 d. įsakymo Nr. D1-508 data. Kadangi minėtas įsakymas buvo priimtas 2011 m., o ne 2021 m., ši nuoroda laikytina redakcinio pobūdžio netikslumu.
Įstatymo 48 straipsnio 4 dalyje[footnoteRef:12] yra įtvirtinta perkančiųjų subjektų pareiga užtikrinti, kad pirkimo dokumentai būtų parengti laikantis Įstatymo reikalavimų, taip pat būtų tikslūs, aiškūs ir nedviprasmiški, siekiant, kad tiekėjai galėtų pateikti pasiūlymus, o perkantysis subjektas galėtų nusipirkti tai, ko jam reikia. Pirkimo sąlygų aiškumas, tikslumas yra vertinamas pagal gerai informuoto ir normaliai rūpestingo konkurso dalyvio (tiekėjo) standartą. [12:  „Perkantysis subjektas pirkimo dokumentus rengia vadovaudamasis šio įstatymo nuostatomis. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkantysis subjektas – nupirkti tai, ko reikia.“] 

Pirkimo vykdytojas Rašte nurodė, jog: „nuorodos į nebegaliojantį teisės aktą ir standarto redakciją neturėjo materialios įtakos pasiūlymams“, tačiau neginčijo Tarnybos nustatytų šioje išvados dalyje minimų Pirkimo dokumentų netikslumų. Tarnyba pažymi, kad Pirkimo vykdytojas Įstatymo 48 straipsnio 4 dalies normą aiškina pernelyg siauriai, ją siedamas tik su faktinių neigiamų pasekmių atsiradimu. Tačiau iš pačios normos turinio matyti, kad joje nustatyta savarankiška pareiga pirkimo dokumentus parengti tiksliai, aiškiai ir nedviprasmiškai. Todėl vertinant šios pareigos laikymąsi pirmiausia buvo vertinamas pačių pirkimo dokumentų turinys ir jų tarpusavio suderinamumas, o ne vien tai, ar konkrečiu atveju dalis tiekėjų vis dėlto pateikė pasiūlymus. Tarnyba, įvertinusi Pirkimo vykdytojo Rašte išdėstytus argumentus, pažymi, kad minėti netikslumai šiuo atveju nebuvo kvalifikuojami kaip atskiri pažeidimai ir yra papildomos aplinkybės, kurios patvirtina bendrą išvadą, kad Pirkimo dokumentai nebuvo parengti pakankamai aiškiai, tiksliai ir nuosekliai.
Apibendrinus pirmiau išdėstytą, Tarnyba konstatuoja, kad Techninės specifikacijos 4.1.2 ir 4.6.16 papunkčiuose pateiktos nuorodos į nebegaliojantį teisės aktą ir Pirkimo paskelbimo metu nebegaliojusį standartą neatitiko Pirkimo paskelbimo metu galiojusio teisinio reglamentavimo. Tarnybos vertinimu, tokie netikslumai rodo, kad Pirkimo dokumentai nebuvo parengti pakankamai tiksliai ir nuosekliai, kaip to reikalauja Įstatymo 48 straipsnio 4 dalis. Be to, pirmiau nurodytos aplinkybės leidžia daryti išvadą, kad prieš paskelbiant Pirkimą nebuvo užtikrinta pakankama Pirkimo dokumentų aktualumo, vidinio nuoseklumo ir tarpusavio suderinamumo kontrolė. 
II. Dėl Pirkimo dokumentuose nustatytų aplinkos apsaugos kriterijų ir reikalavimų
Tarnyba,  išanalizavusi Pirkimo dokumentus, CVP IS esančią su Pirkimo vykdymu susijusią informaciją, nustatė kitų sisteminių Pirkimo dokumentų trūkumų ir neaiškumų, susijusių su aplinkos apsaugos kriterijų nustatymu, jų taikymo apimtimi, šių kriterijų įrodymo būdais bei dokumentų pateikimo tvarka:
1. Specialiųjų sąlygų 1.5 punkte nustatyta, kad Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas) 4.4.1 bei 4.4.4.1, 4.4.4.3 ir 4.4.4.4 papunkčiais. Šių Tvarkos aprašo nuostatų pagrindu Pirkimo vykdytojas nustatė konkrečius Pirkimo aplinkos apsaugos kriterijus[footnoteRef:13]. Tai reiškia, kad Pirkimo vykdytojas pasirinko aplinkos apsaugos kriterijus nustatyti savarankiškai, atsižvelgdamas į konkretaus pirkimo objektą. Atkreiptinas dėmesys, kad pirmiau minėtame Specialiųjų sąlygų 1.5 punkte netiksliai suformuluotos nuorodos į teisės aktą. Šiame punkte nurodyta, kad Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 4.4.1 bei 4.4.4.1, 4.4.4.3 ir 4.4.4.4 papunkčiais, nors minėti papunkčiai yra ne įsakymo, o šiuo įsakymu patvirtinto Aplinkos apsaugos kriterijų taikymo, vykdant žaliuosius pirkimus, Tvarkos aprašo nuostatos. Todėl Pirkimo dokumentuose pateikta nuoroda į teisės aktą  yra netiksli. [13:  „Atliekamas žaliasis pirkimas. Pirkimas vykdomas vadovaujantis [...] 4.4.1 papunkčiu (perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų (toliau - Reglamentas Nr. 2015/2174). Pirkimas laikomas žaliuoju vadovaujantis Reglamento Nr. 2015/2174 priedo nuostatomis:
- Nuotekų valymo įrenginiams ir vandentvarkai skirti vamzdžiai ir vamzdeliai
- Vandens, nuotekų ir atliekų tvarkymo projektams skirtos inžinerijos ir architektūros paslaugos
- Nuotekų valymo ir atliekų tvarkymo įrenginių ir kanalizacijos sistemų statybos darbai
- Orientacinis rinkinys nėra baigtinis ir juo neatmetama galimybė, kad yra ir kitų nacionalinės svarbos aplinkosauginių ir aplinkai palankių prekių bei paslaugų ir kitos ekonominės veiklos.
ir Aprašo 4.4.4.1 punktu ir (4.4.) nėra produktų sąraše, tačiau (4.4.4.) pirkdamas produktą pirkimo vykdytojas savarankiškai nustato aplinkos apsaugos kriterijus, kurie yra susiję su pirkimo objektu, taikydamas numatytų aplinkosauginių principų viename, keliuose ar visuose produkto gyvavimo ciklo etapuose (4.4.4.1.) darbams atlikti sunaudojama mažiau gamtos išteklių; (4.4.4.3.) darbams atlikti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai; (4.4.4.4.) prekė (medžiagos/įrenginiai) yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos. [...]“.] 

Tame pačiame Specialiųjų sąlygų 1.5 punkte vienoje išplėstinėje sąlygoje nustatyta:
(1)  tiekėjo pareiga būti įdiegus atitinkamą aplinkos apsaugos vadybos sistemą;
(2)  aplinkos apsaugos vadybos standartų laikymasis darbų vykdymo metu – „tiekėjas visą darbų vykdymo laiką turi užtikrinti, kad darbų vykdymo metu bus laikomasi nurodytų aplinkos apsaugos vadybos standartų“; 
(3)  kenksmingų atliekų, pavojingųjų cheminių medžiagų, triukšmo, elektros energijos ir vandens naudojimo valdymo reikalavimai – „užtikrinti kenksmingų atliekų ir pavojingų cheminių medžiagų nuotėkio, galinčio pakenkti aplinkai, prevenciją, statybvietėje susidarančių atliekų kiekio, skleidžiamo triukšmo prevenciją, efektyvų elektros energijos ir vandens naudojimo mažinimą, atitiktį reikalavimams įrodantys dokumentai: tiekėjo deklaracija dėl aplinkos apsaugos kriterijų užtikrinimo (specialiųjų sąlygų priedas Nr. 10) su pridedamais (kiekvienos atskirai) svarbiausių medžiagų, gaminių ir įrangos (kiekvienos atskirai) atitinkamo gamintojo ir (ar) importuotojo rašytiniais patvirtinimais ir (ar) saugos duomenų lapais ir (ar) gamintojo bandymų ataskaitomis, protokolais ir (ar) gamintojo ir (ar) importuotojo deklaracijomis (pateikiant objektyvius įrodymus) ir (ar) aplinkosauginėmis produkto deklaracijomis ir (ar) pripažintos įstaigos arba paskelbtosios (notifikuotos) institucijos atliktų bandymų protokolais, arba kitais lygiaverčiais dokumentais kurie įrodys siūlomų nurodytų medžiagų, gaminių ir įrangos atitiktį Techninio projekto ir Tvarkos aprašo reikalavimams“;
(4)  reikalavimai medžiagų ir įrangos pakuotėms –„tiekėjas turi užtikrinti, kad medžiagų ir įrangos pakuotės (jei tokios yra) būtų pagamintos iš perdirbtų žaliavų arba taip, kad jas būtų galima pakartotinai naudoti, perdirbti ar kitaip naudoti“;
(5)  gamintojų ir importuotojų dokumentų pateikimas –„pakuočių (kiekvienos atskirai jei pakuotė taikoma) atitinkamo gamintojo ir (ar) importuotojo dokumentais, įrodančiais, kad pakuotės yra homogeniškos ir (ar) atitinkamai paženklintos, arba atitinka standartus, pagal kuriuos įrodoma, kad pakuočių medžiagos perdirbamos pvz., standartas LST EN 13432 „Pakuotė. Naudotų pakuočių, numatomų kompostuoti ir biologiškai skaidyti, reikalavimai.“ 
Be to, ten pat nustatyta, kad kartu su pasiūlymu pateikiami dokumentai turi įrodyti siūlomų svarbiausių medžiagų, gaminių ir įrangos atitiktį Techninio projekto reikalavimams.
Taigi, šiuo atveju vienoje sąlygoje sujungti skirtingo pobūdžio reikalavimai, kurie taikomi:
	pačiam tiekėjui kaip organizacijai; darbų vykdymo procesui; medžiagų, gaminių ir įrangos gamintojams; 	konkretiems produktams ir jų pakuotėms; sutarties vykdymo metu atliekamiems veiksmams. Tiekėjo aplinkos apsaugos vadybos sistema, produkto aplinkosauginės savybės ir sutarties vykdymo priemonės pateikiamos kaip iš esmės viena reikalavimų ir įrodymų sistema. Dėl to, nėra aišku, koks savarankiškas reikalavimas keliamas tiekėjui ir kaip nustatyti, kokį faktą bei kokiomis įrodymo priemonėmis tiekėjas privalo pagrįsti.
2. Specialiųjų sąlygų 10 priedo sąlygose nustatyti papildomi reikalavimai dėl tiekėjo ir svarbiausių medžiagų, gaminių bei įrangos gamintojų veikimo pagal aplinkos apsaugos vadybos sistemas EMAS arba LST EN ISO 14001 (ar kitus lygiaverčius standartus), kurie savo turiniu atitinka Tvarkos aprašo 4.3 papunktyje[footnoteRef:14] reglamentuojamą aplinkos apsaugos vadybos sistemos modelį, kai „perkamai paslaugai ar darbui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 [...]“. [14:  „4. Pirkimas laikomas žaliuoju, kai rengiant technines specifikacijas, nustatant tiekėjų kvalifikacijos reikalavimus ar kvalifikacinės atrankos kriterijus, pasiūlymų vertinimo kriterijus, pirkimo sutarties vykdymo sąlygas ir (ar) kitus reikalavimus tiekėjams, perkama prekė, paslauga arba darbas (toliau – produktas) tenkina bent vieną iš žemiau esančių papunkčių: [...] 4.3. nėra produktų sąraše, bet perkamai paslaugai ar darbui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami atliekant supaprastintus pirkimus ar Viešųjų pirkimų įstatymo ir Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo prieduose nurodytų socialinių ir kitų specialiųjų paslaugų pirkimus, o kitų pirkimų atvejais lygiaverčiai įrodymai priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką); [...]“.] 

Tuo tarpu Techninės specifikacijos 3.4 punkte („Standartai“) nustatyta: „visos medžiagos ir įrengimai, kurios perkamos, turi būti gamintojo, galinčio užtikrinti kokybę pagal LST EN ISO 9001 standarto reikalavimus“, tačiau standarto LST EN ISO 14001 „Aplinkos vadybos sistemos. Reikalavimai ir naudojimo gairės“ turėjimas gamintojams Techninėje specifikacijoje nenurodytas. Pagal Tvarkos aprašo 4.3 punktą, ISO 14001 reikalavimas keliamas paslaugai ar darbui (t. y. pačiam tiekėjui), o ne visų sudedamųjų medžiagų gamintojams, t. y. reikalavimas siejamas su tuo, kad perkamai paslaugai ar darbui tiekėjas taiko aplinkos apsaugos vadybos sistemos reikalavimus pagal LST EN ISO 14001, EMAS ar kitus lygiaverčius standartus ir įrodymus. 
Tvarkos aprašo 4.3 papunktis ir Įstatymo 60 straipsnis reglamentuoja atvejus, kai reikalaujama įrodyti, kad tam tikrų aplinkos apsaugos vadybos sistemos standartų laikosi tiekėjas, taip pat nustatyta pareiga pripažinti kitose valstybėse narėse išduotus lygiaverčius sertifikatus, o supaprastintų pirkimų atvejais – ir kitus lygiaverčių aplinkos apsaugos vadybos užtikrinimo priemonių įrodymus. Tačiau Pirkimo dokumentuose papildomai reikalaujama, kad pagal EMAS, LST EN ISO 14001 ar kitą lygiavertę sistemą veiktų ir „svarbiausių medžiagų, gaminių ir įrangos“ gamintojai. Toks reikalavimas nėra savaime tapatus Tvarkos aprašo 4.3 papunktyje ir Įstatymo 60 straipsnyje reglamentuojamam tiekėjo aplinkos apsaugos vadybos sistemos reikalavimui. Gamintojas gali būti savarankiškas ūkio subjektas, kuris pats nedalyvauja Pirkime. Todėl, nustatydamas reikalavimą ne tiekėjui, o įvairių medžiagų ir įrangos gamintojams, Pirkimo vykdytojas turėjo aiškiai apibrėžti, pvz.: (a) kaip savarankišką reikalavimą pagal Tvarkos aprašo 4.4  papunktyje nustatytus kriterijus; (b) kokį konkretų aplinkosauginį principą jis įgyvendina; (c) kaip gamintojo vadybos sistemos taikymas susijęs su konkrečių produktų aplinkosauginėmis savybėmis, t. y., kaip organizacijos valdymo procesas (LST EN ISO 14001) padeda pasiekti Tvarkos aprašo 4.4.4 papunktyje nustatytus tikslus; (d) kokiai produktų grupei toks reikalavimas būtinas ir proporcingas; (e) kokiais konkrečiais dokumentais jis turi būti įrodomas ir pan.
Atkreiptinas dėmesys, kad LST EN ISO 9001 standartas (kokybei) yra skirtas veiklos kokybės užtikrinimo valdymui, LST EN ISO 14001 (aplinkosauga) yra orientuotas į organizacijos poveikio aplinkai valdymą ir mažinimą. Taigi, tai yra skirtingų sričių vadybos sistemos standartai. 
Tarnyba vertina, kad gamintojo taikoma aplinkos apsaugos vadybos sistema pagal LST EN ISO 14001 ar EMAS patvirtina organizacijos aplinkos apsaugos vadybos procesų atitiktį nustatytiems standartams, tačiau savaime nepatvirtina konkretaus produkto aplinkosauginių savybių ar jo atitikties Tvarkos aprašo 4.4.4 papunkčiuose įtvirtintiems aplinkos apsaugos principams, nors ir gali būti viena iš aplinkybių, leidžiančių daryti prielaidą apie gamybos proceso poveikio aplinkai valdymą. Todėl nustatydamas reikalavimą dėl gamintojų aplinkos apsaugos vadybos sistemų, Pirkimo vykdytojas turėjo aiškiai pagrįsti, kokį konkretų Tvarkos aprašo tikslą šis reikalavimas įgyvendina ir kokiu būdu jis susijęs su perkamų medžiagų, gaminių ar įrangos aplinkosauginėmis savybėmis.
3. Pagal Specialiųjų sąlygų 6.1 punktą Tiekėjo pasiūlymą sudaro CVP IS pateikiamų ir kitų nurodytų dokumentų visuma: „[...] 6.1.12. techninės specifikacijos dokumentai: tiekėjo deklaracija dėl aplinkos apsaugos kriterijų užtikrinimo su specialiųjų pirkimo sąlygų 10 priede „Deklaracijos dėl aplinkos apsaugos kriterijų užtikrinimo forma“ nurodytais priedais ir laisvos formos darbų atlikimo grafikas [...]“.
Pagal Specialiųjų sąlygų 9.3. punktą: „Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: pasiūlymo forma, EBVPD, specialiųjų pirkimo sąlygų 5 skyriuje nurodyti dokumentai ir specialiųjų Pirkimo sąlygų 6.1.10 ir 6.1.12 p. nurodyti dokumentai“.
Specialiųjų sąlygų 10 priedo preambulėje tiekėjas įsipareigoja, kad Pirkimo laimėjimo ir sutarties sudarymo atveju medžiagos bei įranga bus tiekiamos iš gamintojų, veikiančių pagal EMAS, LST EN ISO 14001 ar kitus lygiaverčius standartus. Ten pat taip pat nustatyta, kad: „Perkančiajam subjektui paprašius, pateiksime specialiųjų pirkimo sąlygų priedo Nr. 4 „Tiekėjų kvalifikacijos reikalavimai ir aplinkos apsaugos vadybos sistemų standartai“ 2.1. p., specialiųjų pirkimo sąlygų 1.5 p. nurodytus reikalavimus atitinkančius dokumentus [...]“.
Taigi, pagal Specialiųjų sąlygų 10 priedo preambulės formuluotę tiekėjas deklaruoja būsimą elgesį ir įsipareigoja atitinkamus dokumentus pateikti Perkančiajam subjektui jų paprašius, t. y. sąlyga pagal savo gramatinę ir loginę konstrukciją orientuota į vėlesnį nei pasiūlymo pateikimo, t. y., sutarties vykdymo, etapą. Tačiau, kita vertus, Specialiųjų sąlygų 6.1.12 punkte nustatyta, kad kartu su pasiūlymu pateikiama deklaracija su 10 priede nurodytais priedais; Specialiųjų sąlygų 9.3 punkte dokumentų nepateikimas susietas su pasiūlymo atmetimu; 10 priedo skiltyje „Pridedama“ išvardijami gamintojų ir produktų dokumentai. Tokiu būdu, pagal vienas Pirkimo dokumentų sąlygas dokumentai turėtų būti pateikiami kartu su pasiūlymu, o pagal Specialiųjų sąlygų 10 priedo deklaracijos preambulę – Perkančiajam subjektui paprašius arba vykdant būsimą sutartį. Dėl tokio tarpusavio nenuoseklumo nėra aišku, kada konkrečiai tiekėjui kyla pareiga pateikti minėtus dokumentus ir kokios pasekmės siejamos su jų nepateikimu atitinkamu Pirkimo etapu.
Tarnyba, įvertinusi Rašte išdėstytus paaiškinimus ir argumentus, konstatuoja, kad Pirkimo vykdytojas nepateikė naujų faktinių aplinkybių ar papildomų įrodymų, kurie paneigtų Tarnybos nustatytas faktines aplinkybes ar leistų daryti kitokias teisines išvadas. Tarnyba šios išvados projekte neginčijo Pirkimo vykdytojo teisės, vadovaujantis Įstatymo 2 straipsnio 27 dalimi, 50 straipsniu ir Tvarkos aprašo 4.4.4 papunkčiu, nustatyti su produkto gamybos procesu susijusius aplinkos apsaugos kriterijus, įskaitant reikalavimus dėl gamintojų taikomų aplinkos apsaugos vadybos sistemų. Tačiau nagrinėjamu atveju konstatuotas ne paties kriterijaus pasirinkimo teisėtumas, o jo aprašymo Pirkimo dokumentuose aiškumas ir nuoseklumas. Pirkimo dokumentuose šis reikalavimas buvo išskaidytas tarp Specialiųjų sąlygų 1.5 punkto, 10 priedo preambulės, 10 priedo 1 punkto, jo priedų, Specialiųjų sąlygų 6.1.12 ir 9.3 punktų, todėl nebuvo aiškiai atskleista nei tiksli reikalavimo apimtis, nei jo taikymo objektas, nei dokumentų pateikimo momentas. Be to, Specialiųjų sąlygų 10 priedo preambulėje papildomai remiamasi Tvarkos aprašo 4.3 papunkčiu, nors Specialiųjų sąlygų 1.5 punkte šis teisinis pagrindas nenurodytas, o Perkantysis subjektas savo paaiškinimuose teigia jo netaikęs. Tokia dokumentų struktūra ir tarpusavio nesuderinamumas neatitinka Įstatymo 48 straipsnio 4 dalyje nustatyto reikalavimo pirkimo dokumentus parengti tiksliai, aiškiai ir nedviprasmiškai.
4. Specialiųjų sąlygų 10 priedo skiltyje „Pridedama“ 1 punkte nustatyta, kad turi būti pateikiami: „[...] gamintojo ar importuotojo rašytiniai patvirtinimai ir (ar) saugos duomenų lapai ir (ar) gamintojo bandymų ataskaitos, protokolai ir (ar) gamintojo ir (ar) importuotojo deklaracijos (pateikiant objektyvius įrodymus) ir (ar) aplinkosauginės produkto deklaracijos ir (ar) pripažintos įstaigos arba paskelbtosios (notifikuotos) institucijos atliktų bandymų protokolai, arba kiti lygiaverčiai dokumentai [...]“.  Šis sąrašas sujungiamas jungtukais „ir (ar)“, tačiau nėra nustatyta, kurį konkretų reikalavimą turi pagrįsti kiekviena dokumentų rūšis. Šie dokumentai nėra savaime lygiaverčiai bei tarpusavyje pakeičiami ir nebūtinai įrodo tą pačią aplinkybę. Todėl bendras jų išvardijimas, neatskiriant, kuris dokumentas skirtas gamintojo vadybos sistemai, kuris – produkto savybėms, o kuris – Tvarkos aprašo kriterijams pagrįsti, viena vertus, neleidžia aiškiai suprasti sąlygos turinio, kita vertus, neužtikrina objektyviai patikrinamos pasiūlymų vertinimo sistemos. Sąlygoje taip pat vartojama abstrakti formuluotė „pateikiant objektyvius įrodymus“, tačiau nenustatyti kriterijai, pagal kuriuos Pirkimo vykdytojas vertins įrodymų objektyvumą ir pakankamumą. Dėl to Pirkimo vykdytojui paliekama plati diskrecija po pasiūlymų pateikimo spręsti, kurie iš dokumentų yra pakankami, nors tokios vertinimo taisyklės turėjo būti nustatytos iš anksto.
Pirkimo vykdytojas Rašte nurodo, kad Specialiųjų sąlygų 10 priedo preambulės formuluotė „Perkančiajam subjektui paprašius [...] pateiksime dokumentus“ turėjo būti suprantama kaip Pirkimo vykdytojo teisė „prašyti papildomų, atnaujintų ar sutarties vykdymo etapui aktualių įrodymų“, todėl ši nuostata nepaneigia Specialiųjų sąlygų 6.1.12 ir 9.3 punktuose nustatytos pareigos deklaracijos priedus pateikti kartu su pasiūlymu. Taip pat nurodoma, kad tokį sisteminį aiškinimą patvirtina aplinkybė, jog trys tiekėjai kartu su pasiūlymais pateikė visus ar dalį priedų. Tarnyba pažymi, kad toks aiškinimas nėra aptartas pačiuose Pirkimo dokumentuose. Todėl jis negali pašalinti Pirkimo dokumentuose egzistuojančio neaiškumo, nes pagal Įstatymo 48 straipsnio 4 dalį, tiekėjų pareigos ir dokumentų pateikimo tvarka turi būti aiškiai, tiksliai ir nedviprasmiškai nustatyti pačiuose Pirkimo dokumentuose. Be to, aplinkybė, kad dalis tiekėjų kartu su pasiūlymais pateikė visus ar dalį 10 priedo priedų savaime nepatvirtina, kad Pirkimo dokumentai buvo aiškūs visiems rinkos dalyviams ir nedviprasmiški. Priešingai, skirtinga tiekėjų praktika, pateikiant nevienodos apimties dokumentus rodo, kad Pirkimo sąlygų taikymo apimtis buvo suprantama tiekėjų nevienodai. Be to, nagrinėjamu atveju būtent dėl šių Pirkimo dokumentų sąlygų aiškinimo kilo ginčas Pirkimo procedūrų metu, o vieno tiekėjo pasiūlymas buvo atmestas, todėl Perkančiojo subjekto argumentas, kad dokumentų pateikimo tvarka buvo vienareikšmiškai suprantama visiems tiekėjams, nėra pagrįstas.
5. Specialiųjų pirkimo sąlygų 10 priedo skiltyje „Pridedama“ 1 punkte taip pat nurodyta, kad pateikiami dokumentai turi įrodyti siūlomų svarbiausių medžiagų, gaminių ir įrangos atitiktį Statybos projekto reikalavimams (Specialiųjų sąlygų 1.5 punkte – „[...] kurie įrodys siūlomų nurodytų medžiagų, gaminių ir įrangos atitiktį Techninio projekto ir Tvarkos aprašo reikalavimams“). Tačiau pagal Pirkimo dokumentus projektinius sprendinius turės parengti Pirkimą laimėjęs rangovas. Tačiau pasiūlymo pateikimo metu galutinis projektas, kurio reikalavimams turėtų būti įrodoma siūlomų medžiagų atitiktis, dar nėra parengtas, todėl tiekėjas objektyviai negali žinoti galutinio medžiagų sąrašo. Tokiu būdu, jeigu sąvoka „Statybos projektas“ ar „Techninis projektas“ buvo vartojama kaip nuoroda į kitą jau esamą dokumentą – pavyzdžiui, Pirkimo techninę specifikaciją, projektinius pasiūlymus ar užsakovo reikalavimus, tai turėjo būti aiškiai įvardyta. Priešingu atveju, nėra aišku, kokio dokumento reikalavimams pasiūlymo pateikimo metu tiekėjas turi pagrįsti siūlomų produktų atitiktį. 
Pirkimo vykdytojo Rašte pateiktas paaiškinimas, kad pasiūlymo stadijoje turėta omenyje tik Techninė specifikacija, o nuoroda į statinio projektą buvo skirta sutarties vykdymo etapui, pastebėtina, kad tai nėra aptarta pačiuose Pirkimo dokumentuose. Todėl toks aiškinimas negali pašalinti Pirkimo dokumentų neaiškumo fakto, vertinamo pagal Įstatymo 48 straipsnio 4 dalies reikalavimus. Tarnyba pažymi, kad nagrinėjamu atveju neaiškumą lėmė ne vien skirtingų sąvokų vartojimas, bet ir pats 10 priedo 1 punkto turinys, kuriame kartu su pasiūlymu buvo reikalaujama pateikti dokumentus, įrodančius siūlomų medžiagų ir įrangos atitiktį „Techninio projekto ir Tvarkos aprašo reikalavimams“, nors pagal Pirkimo dokumentus statinio projektą turėjo parengti tik pirkimą laimėjęs rangovas po sutarties sudarymo. 
Įvertinusi Specialiųjų sąlygų 1.5, 6.1.12 ir 9.3 punktus, Specialiųjų sąlygų 10 priedo preambulę, jo skiltį „Pridedama“ ir kitus Pirkimo dokumentus, papildomus Rašte pateiktus argumentus, Tarnyba neginčija to, kad Pirkimo vykdytojas turi teisę savarankiškai nustatyti su Pirkimo objektu susijusius aplinkos apsaugos kriterijus ir gali taikyti daugiau negu vieną žaliojo pirkimo priemonę, tačiau vertinamo Pirkimo dokumentų sąlygos, įskaitant bet neapsiribojant aplinkos apsaugos kriterijų ir reikalavimų nustatymu, yra nenuoseklios, neaiškios ir dviprasmiškos. Nustatyti trūkumai nėra pavieniai redakciniai netikslumai. Pirkimo dokumentuose nėra nuosekliai suformuota aplinkos apsaugos kriterijų sistema: skirtingo pobūdžio reikalavimai nustatyti skirtinguose dokumentuose, jų tarpusavio ryšys neatskleistas, nepakankamai aiškiai apibrėžta jų taikymo apimtis, įrodymo priemonės ir dokumentų pateikimo momentas. Būtent šie sisteminiai trūkumai lėmė, kad Pirkimo vykdytojas pasiūlymus vertino remdamasis reikalavimais, kurių turinys ir taikymas iš anksto nebuvo aiškiai atskleisti tiekėjams[footnoteRef:15]. [15:  CVP IS duomenimis vieno iš tiekėjų pasiūlymas buvo atmestas, nes pastarasis suprato, kad „Pirkimo sąlygose nėra jokio reikalavimo su pasiūlymu pateikti gamintojų veikimo pagal LST EN ISO 14001 ar kitus aplinkos apsaugos vadybos lygiaverčius standartus įrodymus“ o „specialiųjų pirkimo sąlygų 10 priedo „Deklaracijos dėl aplinkos apsaugos kriterijų užtikrinimo forma“ nuostata „1. Svarbiausių medžiagų, gaminių ir įrangos (kiekvienos atskirai)atitinkamas gamintojas gamybos metu veikia pagal aplinkos apsaugos vadybos sistemos EMAS arba kitą aplinkos apsaugos vadybos sistemos pagal standartą LST EN ISO 14001 ar kitus aplinkos apsaugos vadybos lygiaverčius standartus“ nenurodo apie jokių konkrečių dokumentų pateikimą“ ir tokių įrodymų (dokumentų) su pasiūlymu neteikė.] 

Įstatymo 48 straipsnio 4 dalyje[footnoteRef:16] yra įtvirtinta perkančiųjų subjektų pareiga užtikrinti, kad pirkimo dokumentai būtų parengti laikantis Įstatymo reikalavimų, taip pat būtų tikslūs, aiškūs ir nedviprasmiški, siekiant, kad tiekėjai galėtų pateikti pasiūlymus, o perkantysis subjektas galėtų nusipirkti tai, ko jam reikia.  [16:  „Perkantysis subjektas pirkimo dokumentus rengia vadovaudamasis šio įstatymo nuostatomis. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkantysis subjektas – nupirkti tai, ko reikia.“ Pasiūlymo atmetimą Pirkimo vykdytojas grindė Specialiųjų sąlygų 6.1.12 ir 9.3 punktais bei 10 priedo turiniu.] 

Kasacinio teismo ne kartą konstatuota, kad neaiškių, netikslių ir dviprasmiškų pirkimo dokumentų nuostatų nulemtų negatyvių padarinių rizika tenka pačiai perkančiajai organizacijai[footnoteRef:17]. Viešojo pirkimo sąlygų neaiškumai ar netikslumai negali būti aiškinami ir taikomi tiekėjų nenaudai. Toks aiškinimas svarbus viešųjų pirkimų principų – skaidrumo, lygiateisiškumo – laikymuisi, nes perkančiajai organizacijai nesuteikiant pakankamos ir aiškios, tikslios informacijos tiekėjams, nesilaikant savo paskelbtų konkurso sąlygų, šie principai pažeidžiami[footnoteRef:18]. [17:  Pavyzdžiui, Lietuvos Aukščiausiojo Teismo 2009 m. liepos 31 d. nutartis civilinėje byloje Nr. 3K-3-323/2009. ]  [18:  Pavyzdžiui, Lietuvos Aukščiausiojo Teismo 2011 m. gruodžio 9 d. nutartis civilinėje byloje Nr. 3K-3-498/2011.] 

Tarnyba konstatuoja, kad Pirkimo sąlygų visuma neatitinka Įstatymo 48 straipsnio 4 dalyje įtvirtinto pirkimo dokumentų tikslumo, aiškumo ir nedviprasmiškumo reikalavimų. Be to, neaiškios įrodymų pateikimo ir vertinimo taisyklės tiesiogiai susijusios su pasiūlymo atmetimo teisinėmis pasekmėmis, neužtikrino galimybės visiems tiekėjams vienodai suprasti Pirkimo sąlygas ir pateikti pasiūlymus bei šiuos pasiūlymus vertinti pagal iš anksto aiškiai nustatytus ir vienodai taikomus kriterijus, todėl buvo pažeisti Įstatymo 29 straipsnio 1 dalyje įtvirtinti skaidrumo ir lygiateisiškumo principai.
Tarnyba, atsižvelgdama į  Pirkimo vykdytojo Rašto argumentus dėl Pirkimo reikšmės viešajam interesui ir Europos Sąjungos lėšomis finansuojamo projekto įgyvendinimo terminų, papildomai pažymi, kad viešojo intereso egzistavimas savaime nepaneigia pareigos vykdyti pirkimo procedūras laikantis Įstatymo reikalavimų. Viešasis interesas viešųjų pirkimų srityje apima ne tik savalaikį projektų įgyvendinimą, bet ir skaidrų, lygiateisį bei teisėtą viešųjų lėšų panaudojimą. Todėl aplinkybė, kad Pirkimo nutraukimas gali turėti įtakos projekto įgyvendinimo terminams ar finansavimo panaudojimui, savaime negali būti laikoma pakankamu pagrindu tęsti pirkimo procedūras, jeigu jų metu nustatyti pažeidimai negali būti pašalinti Įstatyme numatytomis priemonėmis.



III dalis. Kiti nustatyti pažeidimai

	-
	-

	-



IV dalis. Sprendimas

	Tarnyba, atsižvelgdama į šios vertinimo išvados II dalyje konstatuotus pažeidimus bei vadovaudamasi Įstatymo 101 straipsnio 2 dalies 6 punktu ir teisingumo bei protingumo kriterijais, įpareigoja Pirkimo vykdytoją nutraukti Pirkimo procedūras.
Prašome ne vėliau kaip per 3 darbo dienas nuo šios vertinimo išvados apskundimo termino pabaigos raštu informuoti Tarnybą apie įpareigojimų vykdymą, pateikiant tai pagrindžiančius dokumentus.
Tarnyba pažymi, kad, nusprendęs pradėti naują pirkimą dėl to paties pirkimo objekto, Pirkimo vykdytojas turi atsižvelgti į šioje vertinimo išvadoje nurodytas aplinkybes bei konstatuotus pažeidimus ir pirkimo dokumentus rengti taip, kad nebūtų pažeistos Įstatymo nuostatos bei rekomenduoja įvertinti Pirkimo vykdytojo vidaus kontrolės mechanizmų veiksmingumą viešųjų pirkimų srityje ir prireikus juos tobulinti, užtikrinant, kad prevencinės kontrolės metu būtų sistemiškai vertinama pirkimo dokumentų, sutarčių projektų ir kitų reikšmingų pirkimo dokumentų atitiktis galiojančių teisės aktų reikalavimams, o nustatyti trūkumai ir rizikos būtų laiku identifikuojami bei pašalinami dar iki pirkimo paskelbimo.
Nesutinkant su Tarnybos įpareigojimu, šis administracinis sprendimas gali būti skundžiamas per 1 (vieną) mėnesį nuo jo gavimo dienos. Vadovaujantis Lietuvos Respublikos administracinių bylų teisenos įstatymu ir Lietuvos Respublikos ikiteisminio administracinių ginčų nagrinėjimo tvarkos įstatymu, skundai paduodami Lietuvos administracinių ginčų komisijai.



Pastabos
	Tarnyba atkreipia Pirkimo vykdytojo dėmesį į viešai prieinamą ir, Tarnybos vertinimu, jam aktualią informaciją dėl Tvarkos aprašo taikymo, vykdant žaliuosius pirkimus:
 https://klausk.vpt.lt/hc/lt/articles/6036176062364-Ar-galima-kelti-reikalavim%C4%85-kad-prek%C4%97s-%C4%AFrangos-gamintojas-taikyt%C5%B3-aplinkos-apsaugos-vadybos-standart%C5%B3-reikalavimus-pagal-Tvarkos-apra%C5%A1o-4-3-p 
https://vpt.lrv.lt/media/viesa/saugykla/2024/2/W-q17a8T46w.pdf 
Daugiau informacijos pirkimų vykdytojams žaliųjų pirkimų tema: https://vpt.lrv.lt/lt/darnieji-pirkimai/pirkimu-vykdytojams_4/zalieji-pirkimai-1/ 




Direktorius                                                                                                                    Darius Vedrickas                                                                                                                 

